Diari Oficial de la Generalitat Valenciana


Sumari del DOGV 4475, del 07-04-2003 (2003/3711)

Informació pública de les bases específiques per a la provisió amb caràcter interí d'una plaça de tècnic d'administració general.
---------------------------------------------------------------------------------------------------------------------------------

### Dades del document

Número de DOGV
:   4475

Data del DOGV
:   07-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3711


Data del document
:   18-03-2003

Organisme emissor
:   Ajuntament de l'Alcora

Tipus de document
:   Convocatòria

Descriptors 

:   * Alcora, l'
    * concurs administratiu
    * ciència política
    * ciència econòmica
    * administració local
    * professió jurídica
    * professió administrativa

Informació pública de les bases específiques per a la provisió amb caràcter interí d'una plaça de tècnic d'administració general. [2003/M3711]
  
Per Resolució d'esta Alcaldia de 14 de març de 2003 s'han aprovat les bases específiques per a provisió amb caràcter interí d'una plaça de tècnic d'administració general, amb els seus annexos I, II i III, que a continuació s'inserixen, convocant-se així mateix el procés selectiu.
  
El termini de presentació d'instàncies i documentació justificativa dels mèrits al·legats, de conformitat amb la base deu, s'inicia a partir del dia següent al d'inserció d'este anunci en el Diari Oficial de la Generalitat Valenciana.
  
L'Alcora, 18 de març de 2003.- L'alcalde: Javier Tomás Puchol.
  
Bases específiques per a la provisió amb caràcter interí d'una plaça de tècnic d'administració general
  
Primera. Objecte
  
La provisió amb caràcter interí d'una plaça de tècnic d'administració general enquadrada en el grup A, escala d'administració general, subescala tècnica.
  
La dita plaça està vacant en la plantilla de funcionaris i figura en l'oferta d'ocupació pública per a 2001.
  
Segona. Lloc de treball
  
La plaça que es convoca comporta l'exercici de les comeses que corresponen al lloc, descrit en la relació de llocs de treball de l'Ajuntament, denominat tècnic d'administració general adjunt a la Intervenció, dins, per tant, de l'Àrea Econòmica i amb especial atenció a la gestió de personal.
  
Tercera. Sistema de selecció
  
Concurs oposició.
  
Quarta. Normativa per la qual es regix la selecció
  
En tot el no regulat expressament per estes bases específiques, s'aplicaran, amb caràcter supletori, les bases generals aprovades per Resolució del director general d'Administració Local d'1 de desembre de 1992 (DOGV de 17.12.1992), amb les modificacions que va aprovar l'Ajuntament en Ple en sessió de 6 de juliol de 1992.
  
Cinquena. Requisits exigits
  
A més dels exigits en les bases generals, seran necessaris els següents:
  
Estar en possessió del títol de Llicenciat en Dret, en Ciències Polítiques, Econòmiques o Empresarials, Intendent Mercantil o Actuari, o en condicions d'obtindre'l en la data en què finalitze el termini de presentació de sol·licituds.
  
Sexta. Drets d'examen: 12 euros.
  
Setena. Tribunal
  
Tindrà la primera categoria de les que disposa el Reial Decret 236/1988. La seua composició serà la que disposen les bases generals.
  
Huitena. Fase d'oposició
  
Es desenvoluparà d'acord amb l'exercici i el temari que figuren com a annex I d'estes bases.
  
Novena. Fase de concurs
  
En ella es valoraran només els mèrits dels aspirants que superen prèviament la fase d'oposició.
  
La valoració del concurs es realitzarà en funció dels mèrits i les puntuacions que consten en el barem que s'unix com a annex II d'estes bases.
  
Deu. Instàncies. Termini de presentació. Publicitat
  
Les instàncies s'ajustaran al model que s'unix com a annex III a estes bases, i es presentaran en el termini de 20 dies naturals des del següent al de publicació del present anunci en el Diari Oficial de la Generalitat Valenciana.
  
Els altres anuncis del present procediment selectiu es publicaran únicament al tauler d'edictes de l'Ajuntament i en el Butlletí Oficial de la Província de Castelló.
  
ANNEX I
  
Fase d'oposició
  
Es realitzarà un únic exercici, consistent a redactar, en un període màxim de dues hores, un tema de caràcter general determinat pel tribunal immediatament abans de començar l'exercici, relacionat amb el temari adjunt encara que no s'atinga a cap epígraf concret d'este.
  
Es valoraran: la formació general, la claredat de l'exposició, les aportacions personals de l'aspirant i la seua capacitat de relació i síntesi.
  
Finalitzat l'exercici, els aspirants procediran a la lectura d'este, que serà pública i tindrà lloc en els dies i les hores que oportunament assenyale el tribunal.
  
Temari:
  
Tema 1. L'administració pública en l'ordenament espanyol. La personalitat jurídica de l'administració pública. Classes d'administracions públiques.
  
Tema 2. Sotmetiment de l'administració a la llei i al dret. Fonts del dret públic. La llei: les seues classes. El Reglament: les seues classes. Altres fonts del dret administratiu.
  
Tema 3. L'acte administratiu. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils, còmput de terminis. Recepció i registre de documents.
  
Tema 4. Fases del procediment administratiu general. El silenci administratiu.
  
Tema 5. La teoria de la invalidesa de l'acte administratiu. Actes nuls i anul·lables. Revalidació. Revisió d'ofici. Els recursos administratius: classes. Reclamacions economicoadministratives.
  
Tema 6. La funció pública local: normativa bàsica estatal i legislació autonòmica sobre règim estatutari dels funcionaris locals. Plantilla i relació de llocs de treball. L'oferta d'ocupació pública. La selecció dels funcionaris públics locals.
  
Tema 7. Els funcionaris amb habilitació de caràcter nacional: categories i atribucions. Selecció i formació; dependència orgànica i funcional. Peculiaritats del seu règim jurídic.
  
Tema 8. Els funcionaris propis de les corporacions locals: classes. Peculiaritats sobre el règim jurídic dels policies locals. Drets i deures dels funcionaris locals. La negociació col·lectiva i la participació dels funcionaris en la determinació de les condicions de treball: l'objecte de la negociació i els seus límits.
  
Tema 9. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i funcionaris locals.
  
Tema 10. El contracte de treball: forma. Duració. Període de prova. Informació dels representants. Comunicació a l'Institut Nacional d'Ocupació.
  
Tema 11. Els contractes per a la formació i en pràctiques. La contractació temporal: per obra o servici. El contracte d'interinatge. El contracte eventual per circumstàncies de la producció. El contracte com a mesura de foment de l'ocupació. Altres modalitats de la contractació.
  
Tema 12. El salari: composició. Retribucions no considerades com a salari. Pagament del salari. Pagues extraordinàries. El salari mínim interprofessional. Garantia del salari. El fons de garantia salarial: funcions. Finançament. Beneficiaris. Tramitació. Plaça de sol·licitud. Lloc de presentació. Pagament de la prestació. Subrogació.
  
Tema 13. La prestació per desocupació: situacions protegides. Beneficiaris. Contingut. Requisits. Situació legal i la seua acreditació. Duració. Quantia. Retencions. Gestió i pagament. Procediment i tramitació. Resolució. Suspensió. Extinció. Incompatibilitat. Obligacions del treballador i de l'empresari.
  
Tema 14. El règim general de la Seguretat Social: inclusions. Exclusions. Inscripció de les empreses. Procediment. L'afiliació dels treballadors: altes i baixes. Conservació de justificants.
  
Tema 15. La cotització: tramitació i procediment. Les bases de cotització. El tipus. La quota. Cotització en situacions especials.
  
Tema 16. La gestió de recaptació de la Seguretat Social: tramitació. Liquidació d'ingressos de les quotes. Oficines recaptadores. Justificants de pagament. Recàrrecs. Ajornament de pagament. Prescripció. Reclamació de deutes per quotes. Actes de liquidació.
  
Tema 17. Les contingències protegides: contingències professionals. Contingències comunes. Les prestacions: concepte. Classes. Causació del dret. Requisits. Quantia. Les prestacions en situacions especials. Recàrrecs en les prestacions. Responsabilitats..
  
Tema 18. L'assistència sanitària: objecte. Titulars del dret. Beneficiaris. Contingències. Inici de la prestació. Duració. Gestió. Prestacions farmacèutiques. La incapacitat temporal: situacions protegides. Concepte. Duració. Requisits. Contingut. Base reguladora. Quantia. Extinció. Tramitació, gestió i control. Responsables.
  
Tema 19. La maternitat: concepte i situacions protegides. Requisits. Situacions assimilades a l'alta. Quantia. Base reguladora. Reconeixement del dret i del pagament de subsidi. Beneficiaris i període màxim. Pèrdua o suspensió. Gestió i documentació. La incapacitat permanent: concepte i situacions protegides. Requisits. Situacions assimilades a l'alta. Graus. Quantia. Base reguladora. Documentació a presentar. Revisió.
  
Tema 20. La jubilació: concepte. Requisits. Situacions assimilades a l'alta. Quantia. Cotitzacions. Base reguladora. Extinció del dret. Suspensió. Tramitació. Prescripció, efectes i incompatibilitats. Documentació a presentar. Les prestacions per mort i supervivència: contingut. Fets causants. Situacions assimilades a l'alta. L'auxili per defunció. Les pensions de viduïtat i orfandat: beneficiaris. Subjectes causants. Requisits. Quantia. Base reguladora. Extinció del dret. Documents a aportar.
  
Tema 21. Règims especials de la Seguretat Social: No integrats. Integrats. Especial menció al règim dels funcionaris de l'administració local.
  
Tema 22. Legislació aplicable en matèria d'hisendes locals. Competències de les entitats locals en matèria tributària. La Llei d'Hisendes Locals. La coordinació de les hisendes estatal, autonòmica i local.
  
Tema 23. Imposició i ordenació dels tributs locals. Les ordenances fiscals: contingut i procediment d'elaboració. Reclamacions en matèria tributària.
  
Tema 24. Taxes i contribucions especials: règim jurídic. Preus públics.
  
Tema 25. Els imposts locals. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.
  
Tema 26. El crèdit local. Tipologia de crèdits. Els crèdits i la seua instrumentació formal. Institucions financeres amb les quals es poden concertar operacions de crèdit. Requisits procedimentals per a les operacions de crèdit.
  
Tema 27. El pressupost de les entitats locals: principis. Procés d'aprovació del pressupost. Procés d'execució del pressupost de despeses i ingressos: fases, modificacions pressupostàries. Liquidació del pressupost. Estructura pressupostària.
  
Tema 28. Control i intervenció de les entitats locals. Comptes. Subjecció al règim de comptabilitat pública. Tancament de l'exercici econòmic. Censura de comptes, la gestió de recaptació de les corporacions locals.
  
Tema 29. Legislació sobre règim del sòl i ordenació urbana: els seus principis inspiradors. Competència urbanística municipal.
  
Tema 30. Instruments de planejament. Procediment d'elaboració i aprovació. La classificació del sòl.
  
Tema 31. Execució dels plans d'ordenació. Sistemes d'actuació urbanística. Intervenció en l'edificació i ús del sòl.
  
Tema 32. La Llei de Contractes de les Administracions Públiques. La selecció del contractista. Drets i deures del contractista i de l'administració.
  
Tema 33. Classificació i registre de les empreses. Els plecs de clàusules administratives. Les garanties dels contractes.
  
Tema 34. El contracte d'obres. La modificació del contracte d'obres. La revisió de preus.
  
Tema 35. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 36. El servici públic en l'esfera local. Els modes de gestió dels servicis. Consideració especial de la concessió.
  
Tema 37. Béns de les entitats locals. Classificació. Adquisició. Utilització. Alienació.
  
ANNEX II
  
Barem de mèrits del concurs
  
1. Servicis prestats:
  
A) Per haver prestat servicis en l'administració local, com a funcionari o laboral, dins dels grups A o B, i amb funcions de tècnic d'administració general o semblants: 0,50 punts per any, fins a un màxim de 2 punts.
  
B) Per haver prestat servicis com a administratiu en l'administració local, com a funcionari o laboral: 0,30 punts per any complet, fins a un màxim d'1,5 punts.
  
El còmput del nombre d'anys treballats, a efectes d'este apartat, es realitzarà de data a data i arrodonint per defecte.
  
2. Titulacions: es valoraran aquelles titulacions acadèmiques que siguen superiors a l'exigida en la base quarta, amb un màxim de 3 punts, d'acord amb la següent escala:
  
Doctor:: 1,5 punts.
  
3. Cursos: només es valoraran els impartits per l'Institut Valencià d'Administració Pública o altres entitats oficials relacionades amb l'administració local, fins a un màxim de 3 punts.
  
- De duració igual o superior a 40 hores: 0,75 punts.
  
- De duració inferior a 40 hores i superior a 25 hores: 0,35 punts.
  
La resta de cursos no es puntuaran.
  
La puntuació dels cursos acreditats en matèria de gestió de personal s'incrementarà en un 40% sobre la indicada.
  
4. Coneixement del valencià: Per coneixement acreditat del valencià, segons certificat de la Junta Qualificadora de Coneixements de Valencià.
  
a) Per coneixement oral: 0,20 punts.
  
b) Pel Grau Elemental: 0,40 punts.
  
c) Pel Grau Mitjà: 0,80 punts.
  
d) Pel Grau Superior: 1,20 punts.
  
e) Pel Llenguatge Administratiu: 0,80 punts.
  
En este apartat només es valorarà el grau màxim aconseguit, excepte el de l'apartat e), que podrà ser sumat independentment.
  
5. Proves anteriors: Per haver superat algun exercici eliminatori en proves d'accés per a la mateixa escala i subescala (o per a la subescala tècnica de l'escala d'administració especial, amb relació directa amb la matèria de personal) en els 5 anys anteriors a esta convocatòria, a raó de 0,50 punts per exercici eliminatori superat, fins a un màxim de 2,50 punts.
  
Este apartat s'acreditarà mitjançant certificat expedit en relació a les actes de les corresponents proves.
  
6. Entrevista: el tribunal qualificador entrevistarà a tots els aspirants que en el conjunt dels apartats anteriors obtinguen un mínim de 2 punts, a fi de valorar la idoneïtat i l'aptitud d'estos en relació amb les funcions a desenvolupar.
  
La valoració d'este apartat no podrà excedir de 2,5 punts.
  
ANNEX III
  
Model d'instància
  
Nom ... amb DNI ... domiciliat a ... província de ... carrer ... núm. ... Telèfon ..., EXPOSA:
  
Que assabentat/da de la convocatòria publicada en el Butlletí Oficial de la Província de Castelló de data ... per a cobrir interinament una plaça de tècnic d'administració general i reunint tots i cadascun dels requisits exigits en les bases generals i específiques, desitge ser admés/a a la realització de procés selectiu.
  
Que em compromet, en cas de ser proposat/da per al nomenament pel tribunal, a prestar jurament o promesa d'acord amb l'article 32.C del Decret Legislatiu de 24.10.1995, del Consell (T.R. de la Funció Pública Valenciana), i el Reial Decret 707/1979, de 5 d'abril.
  
A estos efectes adjunte:
  
a) Fotocòpia compulsada del DNI.
  
b) Resguard justificatiu del pagament dels drets d'examen en l'Ajuntament, per import de 12 euros.
  
c) Titulació requerida per a accés a la plaça i justificació de l'antiguitat.
  
d) Relació de mèrits al·legats per a la fase de concurs, acompanyats de justificants originals o fotocòpies, confrontades o compulsades.
  
Llengua en què desitge realitzar les proves:
  
- Castellà. - Valencià.
  
Per tot això,
  
SOL·LICITE ser admés/a a participar en el procés selectiu.
  
..., ... de ...de 2003.
  
Firma del sol·licitant.